
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 272 


30 Νοεμβρίου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

392. Περί συμπληρώσεως των διατάξεων του Π.Δ. 

160/1980 (Α' 44) που ρυθμίζουν θέματα επαγγελ¬ 
ματικών δικαιωμάτων των ειδικοτήτων, "Ηχολη¬ 
πτών 11 , "Εικονοληπτών", "Χειριστών Ηλεκτρονικής 
Συνάρμοσης Εικόνας (Μοντέρ)" "Επαγγελματι¬ 
κού Μακιγιάζ" και "Οργανωτικών Συντονιστών Πα¬ 
ραγωγής". 1 

393. Τροποποίηση του Π.Δ. 259/2000 (Α' 215) "Εσωτε¬ 
ρικός κανονισμός της λειτουργίαςτου εργαστηρί¬ 
ου Ιστολογίας - Εμβρυολογίας του Τμήματος Ια¬ 
τρικής του Δημοκρίτειου Πανεπιστημίου Θράκης". 2 

ΑΠΟΦΑΣΕΙΣ 

Δημοσίευση της 1356 (2001) αποφάσεωςτου Συμβου¬ 
λίου Ασφαλείας των Ηνωμένων Εθνών. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 392 
Περί συμπληρώσεως των διατάξεων του Π.Δ. 160/1980 
(Α' 44) που ρυθμίζουν θέματα επαγγελματικών δικαιω¬ 
μάτων των ειδικοτήτων, "Ηχοληπτών", "Εικονολη¬ 
πτών", "Χειριστών Ηλεκτρονικής Συνάρμοσης Εικόνας 
(Μοντέρ)" "Επαγγελματικού Μακιγιάζ" και "Οργανωτι¬ 
κών Συντονιστών Παραγωγής". 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδαφίου ζ' της παραγράφου 3 του 
άρθρου 2 και της παραγράφου 3 του άρθρου 6 του Ν. 
2009/92 "Εθνικό Σύστημα Επαγγελματικής Εκπαίδευσης 
& Κατάρτισης" (ΦΕΚ 18/Α/92). 

2. Το άρθρο 1 παρ. 2 του Ν. 358/1976 "Περί ρυθμίσεως 
ζητημάτων τινών της βιομηχανίας κινηματογράφου και 
άλλων συναφών διατάξεων" (Α' 155). 

3. Τις διατάξεις του άρθρου 6 παρ. 1 του Ν. 1075/1980 
"Περί μονιμοποιήσεως μουσικών των Κρατικών Ορχη¬ 


στρών Αθηνών και Θεσσαλονίκης, καθορισμού των συγ¬ 
γραφικών δικαιωμάτων των ελλήνων θεατρικών συγγρα¬ 
φέων, μεταφοράς των επί της κινηματογραφίας εν γένει 
αρμοδιοτήτων εις το Υπουργείον Πολιτισμού και Επιστη¬ 
μών, προστασίας των καλλιτεχνών - ερμηνευτών και συ- 
στάσεως θέσεων εις τα κρατικά θέατρα" (Α' 218). 

4. Την, υπ’ αριθμ. 27/20.11.2000, Γνώμη του Διοικητικού 
Συμβουλίου του Οργανισμού Επαγγελματικής Εκπαίδευ¬ 
σης και Κατάρτισης (Ο.Ε.Ε.Κ.). 

5. Το άρθρο 29Ατου Ν. 1558/85 "Κυβέρνηση και Κυβερ¬ 
νητικά όργανα" (Α' 137) όπως προστέθηκε με το άρθρο 27 
του Ν. 2081/1992 (Α' 154) και αντικαταστάθηκε από το άρ¬ 
θρο 1 παρ. 2εδάφ. ατού Ν. 2469/1997 (Α'38). 

6. Το γεγονός ότι από τις διατάξεις του παρόντος δεν προ- 
καλείται δαπάνη σε βάρος του Κρατικού Προϋπολογισμού. 

7. Την υπ’ αριθμ. 447/01 Γνωμοδότηση του ΣτΕ, μετά α¬ 
πό πρόταση του Υπουργού Εθνικής Παιδείας και Θρη¬ 
σκευμάτων και του Υπουργού Πολιτισμού, αποφασίζουμε: 

Άρθρο 1 

Άσκηση των επαγγελμάτων του Ηχολήπτη, 
Εικονολήπτη, Συναρμολογητή (Μοντέρ), Μακιγιέρ 
και Διευθυντή παραγωγής 

1. Άδεια άσκησης επαγγέλματος Ηχολήπτη, Εικονολή¬ 
πτη, Χειριστή ηλεκτρονικής συνάρμοσης εικόνας (μο¬ 
ντέρ), Μακιγιέρ και Οργανωτικού Συντονιστή Παραγωγής 
χορηγείται στους κατόχους Διπλώματος Επαγγελματι¬ 
κής κατάρτισης επιπέδου της μεταδευτεροβάθμιας επαγ¬ 
γελματικής κατάρτισηςτης αντίστοιχης ειδικότητας, σύμ¬ 
φωνα με τις διατάξεις του παρόντος. 

2. Άδεια Ηχολήπτη χορηγείται, επίσης, στον κάτοχο Δι¬ 
πλώματος επαγγελματικής κατάρτισης του επιπέδου της 
μεταδευτεροβάθμιας επαγγελματικής κατάρτισης (ΙΕΚ) 
της ειδικότητας "Μουσική με Τεχνολογία". 

3. Οι παραπάνω επαγγελματίες ασκούν τα καθήκοντά 
τους τόσο στον δημόσιο όσο και στον ιδιωτικό τομέα, ό¬ 
πως ορίζουν οι ειδικότερες διατάξεις διαδικασίας προ- 
σλήψεως (δικαιολογητικά, όριο ηλικίας κ.λ.π.) και όρων α¬ 
πασχόλησης (ωράριο, σχέση εργασίας, ασφάλιση κ.λ.π.). 

Άρθρο 2 

Περιγραφή καθηκόντων 

1. Οι κάτοχοι διπλώματος των ειδικοτήτων του άρθρου 
1 με βάση τις εξειδικευμένες γνώσεις τους, απασχολού- 

νται στον δημόσιο ή ιδιωτικό τομέα, σύμφωνα με την εκά- 
στοτε ισχύουσα νομοθεσία είτε αυτοδύναμα είτε ως μέλη 
ομάδας. Ειδικότερα: 
α) Ο Ηχολήπτης δραστηριοποιείται: 
αα) Στο ραδιόφωνο: ι) σε ραδιοφωνικούς σταθμούς ως "η¬ 
χολήπτης βάρδιας" σε ζωντανές εκπομπές, ιι) σε στούντιο 
ηχογραφήσεων δημιουργώντας ένθετα εκπομπών, διαφη¬ 
μιστικά μηνύματα για εκπομπές και προϊόντα, ιιι) στα συ¬ 
νεργεία εξωτερικών μεταδόσεων του σταθμού. 

αβ) Στην τηλεόραση: ι) ως ηχολήπτης σε ζωντανές εκ¬ 
πομπές, ιι) σε φορητά συνεργεία εξωτερικών μεταδόσεων 
ως ηχολήπτης, ιιι) στα τηλεοπτικά στούντιο για τα γυρί¬ 
σματα διαφόρων εκπομπών και για την εκτέλεση ηχητικών 
εφφέ, ιν) σε αναμεταδόσεις για ντοκιμαντέρ, δελτία ειδή¬ 
σεων, συνεντεύξεις τύπου, ανταποκρίσεις κ.λ.π., ν) στη 
δημιουργία ενθέτων, διαφημιστικών μηνυμάτων, κ.λ.π. 

αγ) Στον κινηματογράφο: ι) φροντίζει για τη, σύμφωνα 
με το καλλιτεχνικό πνεύμα του έργου, ηχογράφηση του 
λόγου, θορύβων, μουσικής ή κάθε άλλου ήχου, χειριζό- 
μενος την κονσόλα μίξης ήχου, το μαγνητόφωνο εγγρα¬ 
φής και κάθε ρυθμιστή ήχου, ο οποίος ευρίσκεται επάνω 
στο εικονοσκόπιο. Είναι γνώστης των κανόνων της ακου¬ 
στικής και συστήνει την κατάλληλη ηχομόνωση για χώ¬ 
ρους στους οποίους θα πραγματοποιηθεί λήψη ήχου κα¬ 
τά το γύρισμα. 

Παραλαμβάνειτον τεχνικό εξοπλισμό ήχου πριν από το 
γύρισμα και φροντίζει για τη φύλαξή του κατά το γύρισμα. 
Τοποθετεί τα μικρόφωνα και χειρίζεται το καλάμι στήρι¬ 
ξης μικροφώνων (μπουμ). 

αδ) Στη δισκογραφία: ι) συμμετέχει στη δισκογραφική 
προσπάθεια ως χειριστής του εξοπλισμού του στούντιο. 
Συμμετέχει στη διαμόρφωση του αισθητικού αποτελέ¬ 
σματος προτείνοντας στον παραγωγό και στον καλλιτέ¬ 
χνη πιθανές ιδέες, ιι) έχει την ευθύνη επίβλεψης και συ¬ 
ντήρησης μηχανημάτων και εξοπλισμού μετά από τριετή 
τουλάχιστον εμπειρία στο επάγγελμα και υποβάλλει προ¬ 
τάσεις προς τη διεύθυνση του στούντιο για ανανέωση με 
βάση την τεχνολογική εξέλιξη. 

αε) Στην εκπαίδευση και παροχή συμβουλευτικών υπη¬ 
ρεσιών: παρέχει εκπαιδευτικές υπηρεσίες σε σεμινάρια. 
Αρθρογραφεί στον ειδικό τύπο και διατυπώνει την άποψή 
του για τα μηχανήματα. Παρέχει συμβουλευτικές υπηρε¬ 
σίες σε επιχειρήσεις ΜΜΕ (σε τηλεοπτικά, ραδιοφωνικά 
στούντιο και στούντιο ηχογραφημένων εκπομπών, σε κέ¬ 
ντρα διασκέδασης σε θέατρα και χοροθέατρα.), μετά από 
τριετή τουλάχιστον εμπειρία στο επάγγελμα. Εκπονεί με¬ 
λέτες ακουστικών εγκαταστάσεων και επιβλέπει την ε¬ 
γκατάσταση, όταν έχει συμπληρώσει τουλάχιστον πεντα¬ 
ετή προϋπηρεσία στο επάγγελμα. 

αζ) Σε ζωντανές εκφωνήσεις: ηχοληπτικές υπηρεσίες 
σε κάθε είδους πολιτιστικά δρώμενα, θεατρικές και χο¬ 
ρευτικές παραστάσεις, συναυλίες, συνεντεύξεις τύπου, 
συζητήσεις στρογγυλής τραπέζης κ.λ.π. 
β) Ο Εικονολήπτης, δραστηριοποιείται: 
βα) σε ιδιωτικούς και δημόσιους τηλεοπτικούς σταθ¬ 
μούς είτε ως χειριστής κάμερας πλατώ (πολυκάμερο γύ¬ 
ρισμα), είτε ως χειριστής κάμερας με ενσωματωμένο βί¬ 
ντεο (μονοκάμερο γύρισμα). Σε όλα τα είδη τηλεοπτικών 
προγραμμάτων, ζωντανά και μαγνητοσκοπημένα. 

ββ) σε ιδιωτικά τηλεοπτικά στούντιο και γραφεία παρα¬ 
γωγής οπτικοακουστικού έργου, ως χειριστής κάμερας 
λήψης εικόνας. 


βγ) σε εταιρείες παραγωγής διαφημιστικών μηνυμά¬ 
των, ως χειριστής κάμερας. 

δδ) σε εταιρείες παραγωγής οπτικοακουστικού έργου 
με χρήση πολυμέσων, ως χειριστής κάμερας. 

βε) ως σκηνοθέτης σε απλά εξωτερικά γυρίσματα δη¬ 
μοσιογραφικού χαρακτήρα. Σε σύνθετες εκπομπές, είναι 
ο απαραίτητος συνεργάτης του σκηνοθέτη, τον οποίο δεν 
μπορεί να υποκαταστήσει. 

γ) Ο Χειριστής ηλεκτρονικής συνάρμοσης εικόνας (Μο- 
ντέρ) δραστηριοποιείται: 

γα) σε ιδιωτικούς και δημόσιους τηλεοπτικούς σταθμούς 
είτε ως μοντέρ, είτε ως χειριστής βίντεο σε γυρίσματα. 

γβ) σε ιδιωτικά τηλεοπτικά στούντιο και γραφεία παρα¬ 
γωγής οπτικοακουστικού έργου, είτε ως μοντέρ, είτε ως 
χειριστής βίντεο σε γυρίσματα. 

γγ) σε εταιρείες παραγωγής διαφημιστικών μηνυμάτων, 
είτε ως μοντέρ είτε ως χειριστής βίντεο σε γυρίσματα. 

γδ) σε εταιρείες παραγωγής οπτικοακουστικού έργου 
με χρήση πολυμέσων, ως μοντέρ. 

γε) σε παραδόσεις μαθημάτων (διδασκαλία) συνάρμο¬ 
σης εικόνας, μετά από τριετή εμπειρία στο επάγγελμα. 

Ο χειριστής ηλεκτρονικής συνάρμοσης εικόνας (Μοντέρ), 
συνεργάζεται με το σκηνοθέτη στη συναρμογή των πλάνων 
ή την εκτελεί, με την άδεια και τις οδηγίες του σκηνοθέτη. 

δ) Ο Μακιγιέρ είναι υπεύθυνος για το άρτιο αισθητικό α¬ 
ποτέλεσμα του καλλωπισμού ή της διαμόρφωσης των χα¬ 
ρακτηριστικών των προσώπων σύμφωνα με τις ανάγκες 
του σεναρίου. Δραστηριοποιείται παρέχοντας εξαρτημέ¬ 
νη εργασία ως υπάλληλος σε: 
δα) τηλεοπτικούς σταθμούς 
δβ) κινηματογραφικές ταινίες 
δγ) θεατρικές παραστάσεις 
δδ) επαγγελματικές φωτογραφήσεις 
δε) επιχειρήσεις μόδας 
δστ) διαφημιστικές παραγωγές 
δζ) καταστήματα καλλυντικών, ειδικά για μακιγιάζ 
ε) Ο Οργανωτικός Συντονιστής Παραγωγής, δραστη¬ 
ριοποιείται σε εξαρτημένες ή μη εργασίες (κινηματογρα¬ 
φικές επιχειρήσεις, τηλεοπτικά κανάλια, γραφεία παρα¬ 
γωγής τηλεοπτικών προγραμμάτων, επιμορφωτικά προ¬ 
γράμματα, κ.λπ.). Επιμελείται ιδίως: 

εα) την κατάρτιση του προϋπολογισμού και του απολογι¬ 
σμού δαπανώντης παραγωγής, εφόσον πρόκειται για παρα¬ 
γωγή εκπομπών που δεν βασίζονται σε δεδομένο σενάριο. 

εβ) την τήρηση απλών λογιστικών βιβλίων, όπου θα εμ¬ 
φανίζεται η οικονομική κατάσταση της παραγωγής. 

εγ) την κατάρτιση και εκτέλεση των συμβάσεων παρο¬ 
χής έργου ή εργασίας του προσωπικού και των λοιπών 
συμβαλλομένων. 

εδ) τις μισθώσεις χώρων και μηχανημάτων απαραίτη¬ 
των στην εκτέλεση της παραγωγής. 

εε) την έγκαιρη λήψη διοικητικών και άλλων αδειών και 
διευκολύνσεων απαραίτητων για την εκτέλεση της παρα¬ 
γωγής. 

Άρθρο 3 

Άδεια άσκησης επαγγέλματος 

1. Οι κάτοχοι Διπλώματος επαγγελματικής κατάρτισης 
επιπέδου μεταδευτεροβάθμιας επαγγελματικής κατάρτι¬ 
σης των ειδικοτήτων "Ηχολήπτης", "Χειριστής Ηλεκτρονι¬ 
κής Συνάρμοσης Εικόνας (Μοντέρ)" και "Επαγγελματικό 
Μακιγιάζ" αποκτούν την αντίστοιχη άδεια βοηθού του 
Π.Δ. 160/1980 χωρίς εξετάσεις. 

2. Οι κάτοχοι Διπλώματος επαγγελματικής κατάρτισης 
επιπέδου μεταδευτεροβάθμιας επαγγελματικής κατάρτι¬ 
σης των ειδικοτήτων "Εικονολήπτης" και "Οργανωτικός 
Συντονιστής Παραγωγής" αποκτούν την αντίστοιχη άδεια 
βοηθού του Π.Δ. 160/1980 με εξετάσεις. 

3. Η άδεια Εικονολήπτη του άρθρου 6του Π.Δ. 160/1980 
χορηγείται κατόπιν εξετάσεων, στους κατόχους Διπλώ¬ 
ματος επαγγελματικής κατάρτισης επιπέδου μεταδευτε- 
ροβάθμιας επαγγελματικής κατάρτισης της ειδικότητας 
"Εικονολήπτης", με προϋπηρεσία 6 μηνών υπό την ειδικό¬ 
τητα του βοηθού εικονολήπτη. 

4. Η άδεια Ηχολήπτη του άρθρου 9 του Π.Δ. 160/1980 
χορηγείται κατόπιν εξετάσεων, στους κατόχους Διπλώ¬ 
ματος επαγγελματικής κατάρτισης επιπέδου μεταδευτε- 
ροβάθμιας επαγγελματικής κατάρτισης της ειδικότητας 
"Ηχολήπτης", με προϋπηρεσία 6 μηνών υπό την ειδικότη¬ 
τα του βοηθού ηχολήπτη. 

Την άδεια Ηχολήπτη δικαιούται, με τους ίδιους όρους 
και προϋποθέσεις, να λάβει και ο κάτοχος Διπλώματος ε¬ 
παγγελματικής κατάρτισης επιπέδου μεταδευτεροβάθ- 
μιας επαγγελματικής κατάρτισης της ειδικότητας "Μου¬ 
σική με Τεχνολογία". 

5. Η άδεια Συναρμολογητού (Μοντέρ) του άρθρου 10 
του Π.Δ. 160/1980 χορηγείται κατόπιν εξετάσεων, στους 
κατόχους Διπλώματος επαγγελματικής κατάρτισης επι¬ 
πέδου μεταδευτεροβάθμιας επαγγελματικής κατάρτισης 
της ειδικότητας "Χειριστής Ηλεκτρονικής Συνάρμοσης Ει¬ 
κόνας "Μοντέρ" με προϋπηρεσία 6 μηνών υπό την ειδικό¬ 
τητα του βοηθού Συναρμολογητού. 

6. Η άδεια Ψιμμυθιστή (Μακιγιέρ) του άρθρου 11 του 
Π.Δ. 160/1980 χορηγείται κατόπιν εξετάσεων, στους κα¬ 
τόχους Διπλώματος επαγγελματικής κατάρτισης επιπέ¬ 
δου μεταδευτεροβάθμιας επαγγελματικής κατάρτισης, 
της ειδικότητας "Επαγγελματικό Μακιγιάζ" με προϋπηρε¬ 
σία 6 μηνών υπό την ειδικότητα του βοηθού Ψιμμυθιστή 
(Μακιγιέρ). 

7. Η άδεια Διευθυντού Παραγωγής χορηγείται κατόπιν ε¬ 
ξετάσεων, στους κατόχους Διπλώματος επαγγελματικής 
κατάρτισης επιπέδου μεταδευτεροβάθμιας επαγγελματι¬ 
κής κατάρτισης, της ειδικότητας "Οργανωτικός Συντονι¬ 
στής Παραγωγής" με προϋπηρεσία 6 μηνών υπό την ειδι- 
κότητατου βοηθού Διευθυντού Παραγωγής ή Φροντιστού. 

8. Η προϋπηρεσία που αφορά τις ανωτέρω ειδικότητες α- 
ποδεικνύεται σύμφωνα με το άρθρο 19του Π.Δ. 160/1980. 

9. Οι παραπάνω άδειες ασκήσεως επαγγέλματος χορη¬ 
γούνται από το Τμήμα Κινηματογράφου του Υπουργείου 
Πολιτισμού. 

Άρθρο 4 

Μεταβατικές διατάξεις 

Οι κάτοχοι Διπλώματος Επαγγελματικής Κατάρτισης επι¬ 
πέδου μεταδευτεροβάθμιας επαγγελματικής κατάρτισης 
που απέκτησαν το Δίπλωμά τους πριν από τη θέση σε ισχύ 
του παρόντος έχουν άλατα επαγγελματικά δικαιώματα που 
στο παρόν Διάταγμα θεσπίζονται και καθιερώνονται. 

Άρθρο 5 
Τελική διάταξη 

Η ισχύς του παρόντος Προεδρικού Διατάγματος αρχί¬ 
ζει από τη δημοσίευσή του στην εφημερίδα της Κυβερνή- 
σεως. 


Στον Υπουργό Εθνικής Παιδείας και Θρησκευμάτων α¬ 
νατίθεται η δημοσίευση και εκτέλεση του παρόντος Προ¬ 
εδρικού Διατάγματος. 

Αθήνα, 16 Νοεμβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΠΕΤΡΟΣ Δ. ΕΥΘΥΜΙΟΥ ΕΥΑΓΓΕΛΟΣ ΒΕΝΙΖΕΛΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΟ. 393 
Τροποποίηση του Π.Δ. 259/2000 (Α' 215) "Εσωτερικός κα¬ 
νονισμός της λειτουργίας του εργαστηρίου Ιστολο¬ 
γίας - Εμβρυολογίας του Τμήματος Ιατρικής του Δη- 
μοκρίτειου Πανεπιστημίου Θράκης". 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τις διατάξεις 7 παρ. 5 και 50 παρ. 1 του Ν. 1268/1982 
"Δομή και λειτουργία των Ανωτάτων Εκπαιδευτικών Ιδρυ¬ 
μάτων" (Α'87) όπωςηπρώτηδιάταξητροποποιήθηκεμετο 
άρθρο 48 παρ. 2 του Ν. 1404/1983 "Δομή και λειτουργία 
των Τεχνολογικών Εκπαιδευτικών Ιδρυμάτων" (Α' 173), 

2. Τις διατάξεις του άρθρου 4 παρ. 1 εδ. γ του Ν. 
2083/1992, "Εκσυγχρονισμός της Ανωτάτης Εκπαίδευ¬ 
σης" (Α' 159), 

3. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά όργανα" (Α' 137) όπως αυτό 
προσετέθη με το άρθρο 27 του Ν. 2081/1992 "Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις" (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
"Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις" (Α' 38), 

4. Τις διατάξεις του άρθρου 1 περ. ιιτου Π.Δ. 55/1996 
"Περιορισμός συναρμοδιοτήτων κατά την έκδοση διοικη¬ 
τικών πράξεων" (Α' 48), 

5. Τη γνώμη της Γ ενικής Συνέλευσης του Τμήματος Ια¬ 
τρικής του Δημοκρίτειου Παν/μίου Θράκης (Συνεδρίαση 
5/9.3.2001), 

6. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του προϋπολογισμού του Δημοκρίτειου Παν/μίου 
Θράκης, 

7. Την αρίθμ. 516/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε: 

Άρθρο 1 

Τροποποίηση - Προσθήκη 

Στο τέλος της παρ. 1 του άρθρου 1 του Π.Δ. 259/2000 
"Εσωτερικός κανονισμός της λειτουργίας του εργαστηρί¬ 
ου Ιστολογίας - Εμβρυολογίαςτου Τμήματος Ιατρικήςτου 
Δημοκρίτειου Πανεπιστημίου Θράκης" (όπως η λανθα¬ 
σμένη περίληψη του θέματος του έχει διορθωθεί στο ΦΕΚ 
227τ.Α'), το οποίο έχει ιδρυθεί με το Π.Δ. 459/1987 και ε- 

γκατασταθεί με την Κ.Υ.Α. Α3β/1078/22.3.1990 στο Γ ενικό 
Περιφερειακό Νοσοκομείο Αλεξανδρούπολης, προστίθε¬ 
ται εδάφιο (η), ως ακολούθως: 

"η. τη μελέτη παθήσεωντου Λεμφοαιμοποιητικού ιστού 
(βιοψίες Λεμφαδένων και βιοψίες Οστίτου Ιστού), σύμ¬ 
φωνα με τις νέες μεθόδους διάγνωσης, συμπεριλαμβα- 
νομένης και της χρήσης του Σαρωτικού Μικροσκοπίου". 

Άρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Νοεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

ΑΠΟΦΑΣΕΙΣ 

' (3) 

Δημοσίευση της 1356 (2001) αποφάσεωςτου Συμβουλί¬ 
ου Ασφαλείας των Ηνωμένων Εθνών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη, 

Την διάταξη του άρθρου 1 του Α.Ν. 92 της 3/10.8.1967 
(Α' 139) "Περί εφαρμογής αποφάσεων του Συμβουλίου Α¬ 
σφαλείας των Ηνωμένων Εθνών και περί εγκρίσεως και ε¬ 
φαρμογής συστάσεων του Συμβουλίου Ασφαλείας και 
της Γενικής Συνελεύσεως" όπως τροποποιήθηκε με το 
άρθρο 39του Ν.2145/1993 (ΦΕΚΑ'88/28.5.93). 

Προβαίνουμε στην δημοσίευση της απόφασης 1356 
(2201) του Συμβουλίου Ασφαλείας του Οργανισμού Ηνω¬ 
μένων Εθνών η οποία είναι, δυνάμει του άρθρου 25 του 
Χάρτη των Ηνωμένων Εθνών που κυρώθηκε με τον Α.Ν. 
585/1945, (ΦΕΚ Α' 242) υποχρεωτικός για τα κράτη-μέλη 
του Οργανισμού, και παραγγέλλουμετην αυστηρή τήρηση 
και συμμόρφωση προς τις διατάξεις της απόφασης αυτής. 

Κατωτέρω παρατίθεται το κείμενο της απόφασης στην 
αγγλική γλώσσα και σε ελληνική μετάφραση: 

ΒθεοΙυΐίοπ 1356 (2001) 

ΑάορΙθά όγ Ιάθ δβσυπίγ ΟουηοίΙ 31 ίΐε 4332ηά Γηββίίηρ, 
οη 19 ϋυηΘ 2001 

ΤΙτθ δθσυπίγ ΟουηοίΙ, 

ΠββίίίΓηηΙηρ ίΐε ΓΘ5θΙυίίοη5 733 (1992) οΐ23 ϋαηυβΓγ 1992 
3ηά 751 (1992)οί24 ΑρπΙ 1992, 

ΕχρΓΘεείηρ ίΐε άθείΓΘ Ιο ξθθ ρθβοθ 3ηά εβουηίγ ΓθΙυτη Ιο 

δθΙΎ 13 ΐί 3 , 

ΗθοσςιηΙζιηρ ΙΓιθ οηροίηρ θΐΐοιίε οί ίάβ υηίίΘά Νβίίοηε, ίΐε 
ερθοίΒΐίζθά αρβηοίβε βηά Ιιυηη3ηΙΐ3Π3η ΟΓρβηίζβΙίοηε Ιο 
άθΙίνθΓ ίιυηπ3ηΙί3Π3η βεείείΒηοΘ Ιο δοΓηβΙία, 

Αοίίηρ υηάθΓ ΟΙτβρΙθΓ VII οί ίίιβ ΟΟβγΙθγ οί ίίιβ ΙΙηίΙθά 
Ναίίοηδ, 

1. ΒθίΙθΓ3ΐΘ3 ίο 311 δΪ3ΪΘ5 ΙίΐθίΓ ΟόΙίρβίίοη ΙΟ ΟΟΓΠρΙγ \Λ/ίίΙΐ 
ΙΙίθ πΐΘ33υΓθ5 ίητροεβά όγ ΓβδοΙυίίοη 733 (1992), βηά 
υΓ0θ3 Θ300 δί3ίθ ίο ί3ΐ<θ ΙΟθ ΠΘ0Θ333ΓΥ 3ίθρ3 ΙΟ ΘΠδΟΓΘ ΐυΙΙ 
ίΓηρΙθπίθηίΒίίοη 3ηά βηίοΐΌβπιβηί οί ΙΟθ 3Γπΐ3 βπιόΒΓρο; 


2. Οθοίάθδ ίίΐ3ί ίίΐθ ΓΠΘ33υΓΘ3 ίΐΎΐρΟΒβά όγ ρΒΙ^Γβρίΐ 5 οί 
ΓθδοΙυίίοη 733 (1992) 301311 ηοίβρρίγίο ρΐΌίβοίίνβ οΐοίίιίηρ, ίη- 
οΙυάίη9 ίΐ3ΐ< )3θΙ<θΐ5 3ηά πιίΙίί3Γγ όβίπιβίε, Ιβιηροι·3πΙγ βχροιίβά 
ίο δοπΐ3ΐί3 όγ ϋηίίθά Νβίίοηδ ρβΓεοηηβΙ, ΐ'βρί'βΒβηίβίίνβδ οί 
ΙΟθ πίθάώ 3ηά ίιυΐΎΐ3ηίί3ΐΊ3η 3ηά άβνβίορηιβηΐ ιλ/ογΚθγβ 3ηά 
335θοΪ3ΐθά ρθΓδοηηθΙ ίοΓ ΙΟθιγ ρθΓ3οη3ΐ υ56 οηΐγ; 

3. ϋβοίάβδ 3130 1ό3ί ΐόθ πΐθ33υΓθ3 ίπιροεβά όγ ρ3Γ3- 
9Γ3ρό 5οί ΓΘδοΙυίίοη 733 (1992) 30311 ηοί βρρΙγίο 3υρρΙίθ3 
οί ηοη-Ιθίό3ΐ πιίΙίίβΓγ βρυίρΓηβηί ίηίθηάθά 3θΙθΙγ ίοτ όυ- 
Γη3ηίί3Γί3η ογ ρΓοίβοίίνβ υ3θ, 33 Βρρτονβά ίη 3άν3ηοθ όγ 
ίόθ ΟοπίΓηίίίθθ Θ3ί3ό1ί3ίΐθά ρυτευαπί ίο ΓΘδοΙυίίοη 751 
(1992) (ίόθΟοπίΓηίίίθθ); 

4. Ββςυβδίε ίόθ ΟοΓηπιίίίθθ ίο 9ίνθ οοη3ίάθΓ3ίίοη ίο βηά 
άθοίάθ υροη Γβςυβδίδ ίοτ ίόθ βχβΓηρίίοηδ 3θί ουί ίη ρ3Γ3- 
9Γ3ρό 3 3όονθ; 

5. 0601063 ίο ΓβΓΠΒίη 3βίζβά οίίίιβ ΓηβίίβΓ. 

ΑΠΟΦΑΣΗ 1356 (2001) 

Υιοθετηθείσα από το Συμβούλιο Ασφαλείας κατά την 
4332η Συνεδρίασή του, στις 19 Ιουνίου 2001. 

Το Συμβούλιο Ασφαλείας, 

Επαναεπιβεβαιώνοντας την από 23 Ιανουάριου 1992 α¬ 
πόφασή του 733 (1992) και την από 24 Απριλίου 1992 α¬ 
πόφασή του 751 (1992), 

Εκφράζοντας την επιθυμία του να επιστρέφει η ειρήνη 
και η ασφάλεια στην Σομαλία, 

Αναγνωρίζοντας τις συνεχιζόμενες προσπάθειες των Η¬ 
νωμένων Εθνών, των εξειδικευμένων οργανισμών τους 
και των ανθρωπιστικών οργανώσεων να παράσχουν αν¬ 
θρωπιστική βοήθεια στην Σομαλία. 

Ενεργώντας σύμφωνα με το Κεφάλαιο VII του Χάρτη 
των Ηνωμένων Εθνών. 

1. Επαναλαμβάνει σε όλα τα κράτη τις υποχρεώσεις 
τους να συμμορφώνονται με τα μέτρα που επιβλήθηκαν 
βάσει της απόφασης 733 (1992) και προτρέπει όλα τα 
Κράτη να προβούν στις αναγκαίες ενέργειες για την δια¬ 
σφάλιση της πλήρους εφαρμογής και ενίσχυσης της α¬ 
παγόρευσης εξοπλισμών. 

2. Αποφασίζει ότι τα μέτρα που επιβλήθηκαν με την πα¬ 
ράγραφο 5 της απόφασης 733 (1992) δεν θα εφαρμόζο¬ 
νται όσον αφορά την προστατευτική ενδυμασία, συμπε¬ 
ριλαμβανομένων των αλεξίσφαιρων γιλέκων και στρατιω¬ 
τικών κρανών, που έχουν προσωρινά εξαχθεί στην 
Σομαλία από το προσωπικό των Ηνωμένων Εθνών, τους 
εκπροσώπουςτων Μαζικών Μέσων Ενημέρωσης και τους 
απασχολούμενους στον ανθρωπιστικό και αναπτυξιακό 
τομέα και του σχετιζόμενου προσωπικού, για την ατομική 
τους χρήση και μόνο, 

3. Αποφασίζει επίσης ότι τα μέτρα που έχουν επιβληθεί 
με την παράγραφο 5 της απόφασης 733 (1992) δεν θα ε¬ 
φαρμόζονται σε προμήθειες μη-φονικού στρατιωτικού ε¬ 
ξοπλισμού που προορίζεται αποκλειστικά για ανθρωπι¬ 
στική χρήση και προστασία, όπως έχει εγκριθεί εκ των 
προτέρων από την Επιτροπή που έχει συσταθεί σε συνέ¬ 
χεια της απόφασης 751 (1992) (Η Επιτροπή), 

4. Καλεί την Επιτροπή να εξετάσει και να αποφασίσει ε¬ 
πί αιτημάτων για εξαιρέσεις, όπως προβλέπονται στην 
παράγραφο 3 ανωτέρω, 

5. Αποφασίζει να συνεχίσει να επιλαμβάνεται του ζητή¬ 
ματος. 

Αθήνα, 21 Νοεμβρίου 2001 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




